<classify> Wizara ya Viwanda, Biashara na Uwekezaji imelieleza Bunge kuwa, sukari iliyopo nchini inatosheleza mahitaji ya miezi mitatu na nyingine inaendelea kuzalishwa kwenye viwanda vitano.Waziri wa Wizara hiyo, Charles Mwijage amesema, mikoa yote nchini ina sukari ya kutosha na kwamba, kuendelea kuisambaza zaidi haitapunguza bei ya bidhaa hiyo.Mwijage ameyasema hayo bungeni mjini Dodoma wakati anawasilisha taarifa kuhusu hali ya sukari nchini. Kwa mujibu wa Mwijage, tathmini kuhusu tasnia ya sukari kwa miezi sita kuanzia Februari hadi Agosti mwaka huu inaonesha kuwa, bidhaa hiyo inapatikana bila matatizo kwenye maeneo yote nchini.Serikali imeagiza wenye viwanda kuboresha mfumo wa usambazaji sukari nchini kwa lengo la makusudi la kupunguza makali ya bei kwenye mikoa...amesema. Amesema, udhaifu kwenye mfumo wa usambazaji ukiondolewa, mwananchi atapata unafuu wa bei na kwamba, hakukuwa na ongezeko kubwa la bei ya sukari kati ya Machi hadi Septemba mwaka huu.Waziri Mwijage amesema, bei ya sukari inategemea gharama za usafirishaji, kodi na gharama za utunzaji, na kwamba, si rahisi kuziepuka. Serikali imetoa maelekezo kwa viwanda vyote kuwasilisha mapendekezo mapya juu ya mfumo wa kusambaza sukari nchini amesema Mwijage.Amesema, tangu Mei na Juni mwaka huu, viwanda vitano vya sukari nchini vilianza kuzalisha bidhaa hiyo, na hadi Septemba tano vilikuwa vimezalisha tani 119,671.19 ambazo ni sawa na 33.84 ya malengo ya uzalishaji wa viwanda hivyo mwaka huu.  <topic>: KITAIFA 